Държавен вестник, бр. 37, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  37
Целеви препоръки на политиката до 2030 г.:
 Да изпълним стратегическата рамка 
за дългосрочно и устойчиво развитие на 
електронното здравеопазване, предвидена 
в Националната стратегия за електронно 
здравеопазване и дигитализация на здравната 
система 2030.
 Да повишим и развиваме капацитета на 
здравната система за използване на дигитални 
технологии.
 Да развиваме и надграждаме Национал-
ната здравноинформационна система.
 Да изградим Национална дигитална 
платформа за образна диагностика.
 Да осигурим условия, гарантиращи си-
гурността на информацията и личните данни.
 Да съкратим времето за обслужване на 
пациенти и да повишим качеството и достъп-
ността на здравните услуги, включително чрез 
възможности за предоставяне на различни 
дистанционни здравни услуги (телемедицина).
 Да подобрим достъпа и обмена на здрав-
на информация за пациентите и лечебните 
заведения.
 Да създадем и развиваме общи трансгра-
нични услуги за електронно здравеопазване 
в Република България.
 Да въведем система за оценка на ка-
чеството и безопасността на медицинското 
обслужване, базирана на система от утвър-
дени показатели за оценка на ефективността 
на предоставяните здравни услуги и тяхното 
управление.
 Да подобрим прозрачността в управле-
нието на финансовите разходи, както и дей-
ностите по организация, контрол, планиране и 
прогнозиране в системата на здравеопазването.
Конкретните мерки за реализация на це-
лите и индикаторите за тяхното изпълнение 
са предвидени в Плана за действие за изпъл-
нение на Националната здравна стратегия 
2030 и Националната стратегия за електронно 
здравеопазване и дигитализация на здравната 
система 2030.
Политика 2.6. Култура за безопасност в 
здравеопазването
Основни насоки на политиката:
Под безопасност в здравеопазването се 
разбира избягването на непреднамерено или 
неочаквано увреждане на хората по време 
на предоставянето на медицински услуги и 
здравни грижи. Това означава пациентите да 
бъдат лекувани, а медицинските специалисти 
да работят в безопасна среда и защитени от 
вреда, която може да се избегне.
Тези системи ще допълнят другите системи 
за управление на риска в областта на без­
опасността в здравеопазването, в т.ч. свързани 
с вътреболнични инфекции, лекарствената 
безопасност и др. (Виж Приоритет 2, Полити-
ка 2.4. Подобряване на достъпа до лекарствени 
продукти и медицински изделия).
Имплементирането на електронното здра-
веопазване под формата на Националната 
здравноинформационна система е важен 
елемент за подобряване на безопасността при 
предоставяне на здравните услуги. Събираните 
чрез НЗИС данни ще се използват за нуждите 
на оценката на рисковете за безопасността на 
системно ниво. 
Целеви препоръки на политиката до 2030 г.:
 Да използваме пълноценно капацитета 
на Националната здравноинформационна 
система като инструмент за подобряване на 
контрола и за анализ на данните за безопас-
ността на пациентите.
 Да насърчаваме утвърждаване на култура 
на безопасност в лечебните заведения в стра-
ната, ангажирайки в процеса ръководствата 
им и всички работещи.
 Да изградим партньорства с висшите 
училища, съсловните организации, научните 
дружества на медицинските специалисти и 
други в процеса на осигуряване на безопас-
ността на здравните услуги чрез базово обуче-
ние, поддържане и надграждане на знанията 
и уменията, въвеждане на нови технологии, 
контрол и др.
 Да изградим партньорства и да реали-
зираме съвместни инициативи с пациент-
ски организации и други неправителствени 
организации за включване на пациентите в 
процеса по осигуряване на безопасността на 
здравните услуги.
 Да повишим капацитета на институци-
ите, осъществяващи контрол на качеството 
и безопасността на здравните услуги.
 Да повишим знанията и уменията на 
медицинските специалисти чрез обучения в 
областта на безопасността на здравните ус-
луги, комуникацията пациент – медицински 
специалисти, управлението на конфликти и др.
Конкретните мерки за реализация на поли-
тиката и индикаторите за нейното изпълнение 
са планирани в Плана за действие за изпълне-
ние на Националната здравна стратегия 2030. 
Политика 2.7. По-добро планиране и мо-
тивиране на работната сила в сектора на 
здравеопазването
Основни насоки на политиката:
При реализацията на политиката се има 
предвид, че човешките ресурси са не само 
най-важният елемент на ресурсите в здраве-
опазването, но и най-трудният за регулиране 
и управление. 
Ключова роля за реализация на политиката 
ще има заложената в Националния план за 
възстановяване и устойчивост Реформа 3: По-
добряване на привлекателността на здравните 
професии и насърчаване на по-балансирано 
разпределение на здравните специалисти на 
територията на цялата страна. Реформата 
е насочена към преодоляване на недостига 
на медицински специалисти и тяхното не-